
DR 30.6.2009  

 
 

89 

Mengikut Peruntukan Rang Undang-undang, lembaga pengarah memainkan 
peranan penting untuk menjalankan pengawasan ke atas pengurusan BNM, serta mengkaji 
prestasi BNM dalam melaksanakan tanggungjawabnya. 

Dalam menjalankan peranannya, lembaga pengarah akan dibantu oleh tiga 
jawatankuasa yang dibentuk dalam rang undang-undang iaitu Jawatankuasa Tadbir Urus 
Lembaga, Jawatankuasa Audit Lembaga dan Jawatankuasa Risiko Lembaga. Antara 
fungsi-fungsi Jawatankuasa Tadbir Urus Lembaga adalah untuk mengesyorkan pelantikan 
anggota Jawatankuasa Dasar Monetari dan Jawatankuasa-jawatankuasa BNM yang lain, 
serta memeriksa dan mencadangkan belanjawan dan pelan ukuran operasi BNM kepada 
lembaga pengarah untuk kelulusan. 

 Manakala Jawatankuasa Audit Lembaga mempunyai fungsi untuk membantu 
lembaga pengarah dalam mengawasi Integriti Akaun dan Penyata Kewangan BNM. 
Mengawasi keberkesanan sistem kawalan dalaman pelaksana fungsi audit dalaman dan 
kepatuhan kepada undang-undang dan keperluan pengawalseliaan.  

Seterusnya fungsi Jawatankuasa Risiko Lembaga adalah untuk membantu 
lembaga pengarah menyemak pengurusan risiko yang dijalankan oleh BNM bagi menilai, 
sama ada risiko telah dikenal pasti dan diurus dengan berkesan. Dari segi akauntabiliti, 
rang undang-undang ini mengehendaki BNM untuk memaklumkan kepada Yang Berhormat 
Menteri dasar berhubung dengan matlamat utamanya. BNM juga akan menyerahkan 
kepada Yang Berhormat Menteri penyata aset dan liabiliti dalam setiap dua minggu.  

Akaun BNM perlu diaudit dan disahkan oleh Ketua Audit Negara, penyata 
kewangan dan laporan tahunan BNM pula akan dibentangkan di Parlimen. Rang undang-
undang juga mengehendaki BNM menyiarkan penyata aset dan liabiliti BNM setiap dua 
minggu sekali, penyataan Dasar Monetari, penyata kewangan dan laporan tahunan BNM.  

Sekiranya terdapat perbezaan pendapat antara BNM dengan Yang Berhormat 
Menteri mengenai dasar yang berkaitan dengan matlamat BNM, rang undang-undang 
membuat peruntukan, untuk Menteri merujuk perbezaan pendapat tersebut kepada Jemaah 
Menteri. Dalam hal ini Menteri hendaklah mengemukakan kepada Jemaah Menteri syor 
Yang Berhormat Menteri dan pernyataan oleh Lembaga Pengarah BNM mengenai 
perbezaan pendapat itu.  

Seterusnya Jemaah Menteri boleh membuat keputusan mengenai dasar yang 
perlu diambil oleh BNM dan BNM hendaklah melaksanakan dasar yang diputuskan oleh 
Jemaah Menteri itu. Sekiranya Lembaga Pengarah tidak bersetuju dengan keputusan 
Jemaah Menteri. Sekiranya Lembaga Pengarah tidak bersetuju dengan keputusan Jemaah 
Menteri. Lembaga Pengarah BNM boleh mengemukakan bantahannya kepada Yang 
Berhormat Menteri dan Yang Berhormat Menteri hendaklah membentangkan dasar yang 
ditentukan oleh Jemaah Menteri dan pernyataan diberikan oleh Lembaga Pengarah BNM 
kepada Yang Berhormat Menteri di Dewan Rakyat.  

Tuan Pengerusi sebanyak 100 fasal dalam 15 bahagian dan tiga jadual telah 
digubal di bawah rang undang-undang. Peruntukan untuk rang undang-undang adalah 
ringkas dan seperti berikut: 

Bahagian I rang undang-undang fasal 1 dan fasal 2 mengandungi perkara 
permulaan seperti tajuk ringkas dan kuasa Yang Berhormat Menteri untuk menetapkan 
tarikh permulaan kuat kuasa serta tafsiran bagi ungkapan-ungkapan digunakan dalam rang 
undang-undang. 

Bahagian II rang undang-undang, fasal 3 hingga fasal 5 mengandungi peruntukan 
mengenai BNM, matlamat dan fungsinya. Fasal 3 menerangkan bahawa penubuhan BNM 
di bawah Akta Bank Negara Malaysia 1958 dikekalkan di bawah rang undang-undang. 
matlamat utama BNM seta fungsi-fungsi utama BNM juga dinyatakan dalam bahagian ini. 

[Tuan Yang di-Pertua mempengerusikan Mesyuarat] 

 



89. Mengikut Peruntukan Rang Undang-undang, lembaga pengarah memainkan peranan penting untuk menjalankan pengawasan ke atas pengurusan BNM, serta mengkaji prestasi BNM dalam melaksanakan tanggungjawabnya. Dalam menjalankan peranannya, lembaga pengarah akan dibantu oleh tiga jawatankuasa yang dibentuk dalam rang undang-undang iaitu Jawatankuasa Tadbir Urus Lembaga, Jawatankuasa Audit Lembaga dan Jawatankuasa Risiko Lembaga. Antara fungsi-fungsi Jawatankuasa Tadbir Urus Lembaga adalah untuk mengesyorkan pelantikan anggota Jawatankuasa Dasar Monetari dan Jawatankuasa-jawatankuasa BNM yang lain, serta memeriksa dan mencadangkan belanjawan dan pelan ukuran operasi BNM kepada lembaga pengarah untuk kelulusan. Manakala Jawatankuasa Audit Lembaga mempunyai fungsi untuk membantu lembaga pengarah dalam mengawasi Integriti Akaun dan Penyata Kewangan BNM. Mengawasi keberkesanan sistem kawalan dalaman pelaksana fungsi audit dalaman dan kepatuhan kepada undang-undang dan keperluan pengawalseliaan. Seterusnya fungsi Jawatankuasa Risiko Lembaga adalah untuk membantu lembaga pengarah menyemak pengurusan risiko yang dijalankan oleh BNM bagi menilai, sama ada risiko telah dikenal pasti dan diurus dengan berkesan. Dari segi akauntabiliti, rang undang-undang ini mengehendaki BNM untuk memaklumkan kepada Yang Berhormat Menteri dasar berhubung dengan matlamat utamanya. BNM juga akan menyerahkan kepada Yang Berhormat Menteri penyata aset dan liabiliti dalam setiap dua minggu. Akaun BNM perlu diaudit dan disahkan oleh Ketua Audit Negara, penyata kewangan dan laporan tahunan BNM pula akan dibentangkan di Parlimen. Rang undang- undang juga mengehendaki BNM menyiarkan penyata aset dan liabiliti BNM setiap dua minggu sekali, penyataan Dasar Monetari, penyata kewangan dan laporan tahunan BNM. Sekiranya terdapat perbezaan pendapat antara BNM dengan Yang Berhormat Menteri mengenai dasar yang berkaitan dengan matlamat BNM, rang undang-undang membuat peruntukan, untuk Menteri merujuk perbezaan pendapat tersebut kepada Jemaah Menteri. Dalam hal ini Menteri hendaklah mengemukakan kepada Jemaah Menteri syor Yang Berhormat Menteri dan pernyataan oleh Lembaga Pengarah BNM mengenai perbezaan pendapat itu. Seterusnya Jemaah Menteri boleh membuat keputusan mengenai dasar yang perlu diambil oleh BNM dan BNM hendaklah melaksanakan dasar yang diputuskan oleh Jemaah Menteri itu. Sekiranya Lembaga Pengarah tidak bersetuju dengan keputusan Jemaah Menteri. Sekiranya Lembaga Pengarah tidak bersetuju dengan keputusan Jemaah Menteri. Lembaga Pengarah BNM boleh mengemukakan bantahannya kepada Yang Berhormat Menteri dan Yang Berhormat Menteri hendaklah membentangkan dasar yang ditentukan oleh Jemaah Menteri dan pernyataan diberikan oleh Lembaga Pengarah BNM kepada Yang Berhormat Menteri di Dewan Rakyat. Tuan Pengerusi sebanyak 100 fasal dalam 15 bahagian dan tiga jadual telah digubal di bawah rang undang-undang. Peruntukan untuk rang undang-undang adalah ringkas dan seperti berikut: Bahagian I rang undang-undang fasal 1 dan fasal 2 mengandungi perkara permulaan seperti tajuk ringkas dan kuasa Yang Berhormat Menteri untuk menetapkan tarikh permulaan kuat kuasa serta tafsiran bagi ungkapan-ungkapan digunakan dalam rang undang-undang. Bahagian II rang undang-undang, fasal 3 hingga fasal 5 mengandungi peruntukan mengenai BNM, matlamat dan fungsinya. Fasal 3 menerangkan bahawa penubuhan BNM di bawah Akta Bank Negara Malaysia 1958 dikekalkan di bawah rang undang-undang. matlamat utama BNM seta fungsi-fungsi utama BNM juga dinyatakan dalam bahagian ini. [Tuan Yang di-Pertua mempengerusikan Mesyuarat].